Madhara ya kuchafua mazingira
Language: Swahili | Genre: Creative_writing

MADHARA YA KUCHAFUA MAZINGIRA

Mazingira ni hali au mambo yanayomzunguka kiumbe katika sehemu anayoishi au maisha yake. Mazingira ni kitu muhimu sana kwa maisha ya binadamu ndiposa tunafaa kuyaweka yakiwa safi na bora zaidi. Tusipoweka mazingira yetu yakiwa safi, tunaweza kukumbwa na madhara kama vile magonjwa kama kipindupindu, kichocho na mengineo, yanayoweza kudhuru afya yetu.

Kipindupindu husababishwa na kutupa taka ovyo ovyo na kichocho husababishwa na kushika au kukanyanga maji machafu. Sisi sote tunapaswa kutoa maji yote ambayo yako karibu na mazingira yetu, kuokota taka na kukata nyasi ndefu ili tuweze kuzuia ugonjwa wa malaria. Malaria ni ugonjwa unaoenezwa na mbu. Mbu hukaa katika maeneo yaliyo na nyasi ndefu na maji machafu.

Kuna watu wengine ambao hawazingatii usafi katika mazingira. Miti pia ni baadhi ya vitu ambavyo tunafaa tuzingatie. Tunapata hewa safi kutokana na miti. Miti pia hutusaidia kuleta mvua. Tunapaswa kupanda miti mingi na kuitunza isiweze kukatwa na kuinyunyizia maji ikiwa miche. Wanadamu ndio wanaoshiriki zaidi katika uchafuzi wa mazingira.

Shuleni pia kuna wanafunzi ambao hawazingatii usafi wa mazingira,wao hutupa karatasi ovyo ovyoo bila kujali afya yao au ya wanafunzi wengine. Walimu pia wanafaa wasisitize usafi wa mazingira na kuwaadhibu wanafunzi ambao hawazingatii usafi. Katika shule za bweni, wanafunzi wanafaa kuzingatia usafi kwa kuoga kila siku.

Nyumbani kwetu pia usafi unafaa uzingatiwe ili kujiepusha magonjwa katika familia zetu.

Machafuko ya viwandani ni njia mojawapo ya uchafuzi wa mazingira. Viwanda hutengeneza vifaa ambavyo vinatoa moshi inayochafua hewa, na maji machafu yanayochafua mito ambayo watu huchota mají na wanyama pia hunywa maji hayo. 

Kwa hivyo kuchunga na kusafisha mazingira yetu ni jukumu letu sisi sote. Pia, tupande miti mingi ili tuweze kupata hewa safi na mvua wakati ambapo tunahitaji.